— Аддзел адукацыі, спорту і турызму Веткаўскага райвыканкама цалкам укамплектаваны кадрамі. Немалаважны той факт, што каля паловы маладых спецыялістаў, якія прыбываюць у раён, з’яўляюцца выпускнікамі школ Веткаўскага раёна. Мы праводзім вялікую работу па мэтавым навучанні нашых дзяцей, паколькі ім прасцей адаптавацца да ўмоў рэгіёна, пераймаць традыцыі сваіх жа настаўнікаў і сістэмы адукацыі ў цэлым. Калі маладыя людзі накіроўваюцца дадому, у родную ўстанову, для іх часткова вырашаецца і жыллёвае пытанне. Асабліва гэтая акалічнасць мае значэнне пры працаўладкаванні ў сельскай мясцовасці.